**Natalya Livingston** (1976-yil 26-martda tugʻilgan) – amerikalik aktrisa. U Emily Quartermaine va Rebecca Shaw  bilan ABC kanalining *General Hospital serialidagi* rollari hamda NBC telekanalining *"Days of Our Lifes"* serialida Taylor Walker rollari bilan tanilgan.

Hayoti
------

Livingston Pensilvaniya shtatining Jonstaun shahrida tugʻilgan. Uning otasi James Livingston fizik, onasi Martha Livingston rassom va ispan tili oʻqituvchisi boʻlgan.
Livingston yarim meksikalik va u ispan tilini yaxshi biladi. U Jorjiya shtatining Makon shahrida katta boʻlgan va odatta yozgi taʼtillarni Meksikada oʻtkazgan.

Livingston Emory universitetida sotsiologiya mutaxassisligida taʼlim olgan. U oʻrta maktabda aktyorlik faoliyatini boshlagan va kollejda aktyorlik darslari oʻqib, aktyorlikka qiziqishini davom ettirgan. Oʻqishni tamomlagandan soʻng u ijtimoiy ish sohasida amaliyot oʻtagan va keyinchalik aktyorlik faoliyatini davom ettirish uchun Los-Anjelesga koʻchib oʻtgan.

### Faoliyati

Livingston birinchi marta 2003-yil 1-aprelda *General Hospital serialida* Emily Quartermaine rolini ijro qilgan. Alan va Monica Quartermainelarning asrab olingan qizi Emily 2003-yilda koʻkrak saratoni bilan kurashgan taniqli qahramon edi. 2005-yil 20-mayda Livingston Emily obrazi uchun drama serialda ikkinchi plandagi eng yaxshi aktrisa nominaciyasi bilan Daytime Emmy mukofotini qoʻlga kiritgan. Keyinchalik u serialni tark etishga qaror qiladi va Emily roli serialda 2007-yilning noyabr oyida oʻldirilgan; ammo, Livingston 2008-yil 7-mayga qadar vaqti-vaqti bilan uning sevgilisi Nikolas Cassadinening (Tyler Christopher) koʻziga koʻringan ruh sifatida suratga tushishni davom ettirgan.

2009-yil 15-yanvarda Livingston *General Hospital serialiga* oʻn bir (11) oy vaqt muddatiga Emilyning biologik egizak singlisi Rebecca Shaw rolida qaytgan.

Livingston, shuningdek, *"Popstar"* (2005-yil) va *"West of Brooklyn* „ (2008-yil) filmlarida, 2012-yilda *"Rough Hustle"* filmlarida suratga tushgan.

2011-yilda Livingston *"The Man Who Ate New Orleans" nomli* hujjatli filmni suratga olgan va film 2012-yilda PBS telekanalida namoyish etilgan.

### Shaxsiy hayoti

Livingston 2004-yilning oʻrtalaridan 2006-yil boshlariga qadar *General Hospital serialidagi* hamkasbi Tyler Christopher bilan uchrashib yurgan. 2016-yil 3-sentabrda Pensilvaniya shtatining Bedford shahrida uzoq yillik sevgilisi, nevrolog va ilmiy muallif Matt Aldagga bilan turmush qurgan. 2018-yil fevral oyida Livingston oʻzining birinchi farzandiga homlodor ekanligini eʼlon qiladi va 2018-yil 6-sentyabrda qiz farzandni dunyoga keltiradi.2020-yil 2-sentabr kuni instagram ijtimoiy tarmogʻi orqali u John Huxley Livingston Aldag ismli oʻgʻil farzandi tugʻilganini eʼlon qilgan.

  

Livingston Susan G. Komen jamgʻarmasi va Revlon Run/Walk for Women bilan faol ishtirok etib, milliy kampaniyalar orqali pul yigʻish va xabardorlikni oshirishga yordam berib kelgan. U Yevropa, Yaqin Sharq, Rossiya, Afrika va Shimoliy va Janubiy Amerikada sayohat qilgan va Hindistonga safari davomida Tereza ona uyida ishlagan.

Mukofotlari
-----------

* 2005-yil Emily Quartermaine roli uchun ikkinchi darajali eng yaxshi aktrisa Daytime Emmy mukofotiga **sazovor boʻldgan**.

Manbalar
--------

1. ↑  „*General Hospital*: Rebecca Shaw".  Soaps.com. 14-aprel 2009-yilda asl nusxadan arxivlandi. Qaraldi: 31-may 2009-yil.
2. ↑  „*General Hospital* Cast: Natalia Livingston".  Soaps.com. 22-aprel 2009-yilda asl nusxadan arxivlandi. Qaraldi: 31-may 2009-yil.
3. ↑  „*General Hospital* Bios: Natalia Livingston (Rebecca Shaw)".  ABC.com. 10-fevral 2009-yilda asl nusxadan arxivlandi. Qaraldi: 30-may 2009-yil.
4. 1 2  Natalia Livingston profile, nbc.com; accessed December 3, 2015.
5. ↑  It's Official They're In Love. Sopa Opera Weekly (7-dekabr 2004-yil).
6. ↑  *Cushman, Dustin.* „Natalia Livingston Weds Matt Aldag".  Soaps.sheknows.com. (6-sentyabr 2016-yil). Qaraldi: 16-sentyabr 2016-yil.

.
7. ↑  *SOD*. „GH Alum Expecting". *Soap Opera Digest*. United States: American Media, Inc.. Odyssey Magazine Publishing Group Inc. (14-fevral 2018-yil). Qaraldi: 15-fevral 2018-yil.
8. ↑  „Daytime Emmy Winners & Nominees: 2005".  SoapOperaDigest.com. 2-aprel 2009-yilda asl nusxadan arxivlandi. Qaraldi: 31-may 2009-yil.

 

[[Turkum:Yashayotgan insonlar]]
[[Turkum:1976-yilda tugʻilganlar]]